Sosialdeildarleiðari til Fuglafjarðar kommunu Skriva út Vel størv... Øll Størv (122) Byggivirksemi (0) Fiskavøruídnaður (3) Fiskiskapur (0) Flutningur (0) Flutningur sjóvegis (1) Fyrisiting og tænastur (15) Gistihús og matstovur (10) Handil og umvæling (13) Heilsu- og almannaverk (54) Kunningartøkni (5) Lærupláss (7) Skipasmiður og smiður (1) Undirvísing (4) Vinnuligar tænastur (9) Fuglafjarðar Kommuna Lagt út: 14.07. 21 Umsóknarfreist: 11.08. 21 Sosialdeildarleiðari til Fuglafjarðar kommunu Fuglafjarðar kommuna søkir eftir sosialdeildarleiðara at byrja skjótast gjørligt, í seinasta lagi 1. oktober 2021. Talan er um eitt áhugavert og avbjóðandi starv, sum er leyst at søkja. Týdningarmikið er, at sosialdeildarleiðarin dugir, og hevur áhuga í at arbeiða bæði ítøkiliga við málsviðgerð, og vanligum leiðsluuppgávum, umframt til tíðir kann lyfta seg upp, og arbeiða við politikkmenning, fyriskipan av evnisdøgum, ráðstevnum, fyribyrgjandi- og trivnaðarátøkum innan sosiala- og almannaøkið. Sosialdeildarleiðarin, sum bygnaðarliga vísir til kommunustjóran, hevur ábyrgdina av sosiala- og almannaøkinum og inngongur sum ein natúrligur partur av umsitingini hjá Fuglafjarðar kommunu við serligum denti á samstarvinum við dagstovnaleiðarar, leiðaran á barnaverndartænastuni, leiðaran í eldrasamstarvinum Nánd, barnatannrøktaran, tannlæknan, kommunulæknan, skúlasjúkrarøktarfrøðingin, smábarnaheilsufrøðingin og leiðsluna í dagtilhaldinum. Starvsinnihald Kveikja og samskipa sosiala- og almannaøkið í Fuglafjarðar kommunu, og harvið tryggja, at kommunan hevur sum mál at vera í fremstu røð innan útboð av fjøltáttaðum tilboðum innan økið. Orða tey sosial- og almannapolitisku stevnumiðini og virðini hjá Fuglafjarðar kommunu í tøttum samstarvi við sosialu nevnd hjá býráðnum. Yvirskipaðu leiðsluábyrgdina av dagstovnunum Stropanum og Kambi á Kambsdali, og Barnalund í Fuglafirði. Bindilið kommununar til virksemið og myndugleikar innan sosiala- og almannaøkið, herímillum barnaverndartænastu, tannrøktara og tannlækna, kommunulækna, heilsusjúkrarøktarfrøðing, eldrasamstarvið Nánd, dagtilhaldið Lonina, Heilsutygd og Almannaverkið. Umsita viðurskifti viðvíkjandi tilboðum til børn og ung, eitt nú verkætlanina“ ung í arbeiði”, og eitt møguligt komandi ungdómshús. Umsita bíðilistan til dagstovnapláss í Fuglafjarðar kommunu, og í hesum sambandi samskipa ansingarplássini í samráð við dagstovnaleiðararnar. Viðgera innkomnar umsóknir um frípláss. Gera og fylgja fíggjarætlan fyri økini 2 og 3 í samstarvi við ábyrgdar- og leiðslufólk á sosiala- og almannaøkinum og sosialu nevnd hjá býráðnum. Tryggja, at góðar fyrisitingarligar mannagongdir verða fylgdar við brúk av journalskipan og fundarmoduli, og at politiskar avgerðir í sosialu nevnd, og mál í umsitingini verða fylgd upp rættstundis. Er limur og í nøkrum førum skrivari í bygginevndum innan sosiala- og almannaøki. Er skrivari í sosialu nevnd hjá býráðnum. Umsóknir skulu vera Fuglafjarðar kommunu í hendi í seinasta lagi mikudagin tann 11. august 2021 kl. 12: 00. Um Fuglafjarðar kommunu Fuglafjarðar kommuna er ein virkisfús og fjølbroytt kommuna við umleið 1590 íbúgvum. Kommunan fevnir um Fuglafjørð, Kambsdal og Hellurnar. Í kommununi arbeiða umleið 120 starvsfólk, harav 11 í umsitingini, sum heldur til á tveimum bústøðum, Í Støð 5 og Karvatoftir 6. Umsitingin er skipað við leiðarum í ávíkavist einari sosialu deild, mentanardeild, teknisku deild og fíggjardeild, sum bygnaðarliga vísa til kommunustjóran, ið hevur tilvísing til borgarstjóran. Kommunan hevur gjørt stórar íløgur, sum verða lidnar í ár; tað eru íløgur í nýggjan barnaskúla, ítróttarhús og útbygging av eldrasambýlinum Vesturstovu.